Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12210

b) az olyan nagyon ritkán előforduló szélsőséges viszonyokat, melyekre a tapasztalat alapján szükségesnek és célszerűek tekintett körülményekre kidolgozott Szabványokat nem lehet vonatkoztatni, ezek magasabb légialkalmassági színvonalat kívánnának meg. Megfelelő légialkalmassági követelmények (Appropriate airworthiness requirements)- A Szerződő Állam által a légijárművek, a hajtómű és a légcsavar osztályba sorolására létrehozott, vagy elfogadott, vagy más forrásból átvett részletes és átfogó légialkalmassági kódok gyűjteménye (lásd jelen Annex II. Részének 3. 2. 2. pontját). Jóváhagyott (Approved) A Szerződő Állam a konkrét célra alkalmasnak, megfelelőnek elfogadta. A kategória (Category A) A helikopterekkel kapcsolatosan jelenti azt a több-hajtóműves helikoptert, melyet a IVB Részben meghatározott hajtómű és rendszer izolálási jellemzőkkel terveztek meg és képes üzemelni a kritikus hajtómű meghibásodás előfordulása esetére előre kiszámított felszállási és leszállási adatokkal, melyek megfelelő nagyságú talajfelszínt és kielégítő teljesítmény kapacitást biztosítanak a repülés biztonságos folytatására, vagy a felszállás biztonságos megszakítására. B kategória (Category B)A helikopterekkel kapcsolatosan jelenti azt az egyhajtóműves, vagy többhajtóműves helikoptert, mely nem felel meg az A kategória szabványainak. A B kategóriájú helikoptereknek nincs garantált képességük a repülés biztonságos folytatására egy hajtómű meghibásodás esetén, és egy kényszerleszállást feltételezve. 2007/70/II. szám Konfiguráció (a repülőgépekre vonatkozóan) (Configuration)(as applied to the aeroplane) A repülőgép aerodinamikai tulajdonságait befolyásoló változtatható helyzetű szerkezeti elemek sajátos kombinációja, mint például a fékszárnyak és a futómű stb. Kritikus hajtómű egység (ek) (Critical power-unit (s) Az a hajtómű (azok a hajtóművek), melynek meghibásodása a leghátrányosabb befolyást idézi elő a légijármű jellemző értékeiben a szempontként tekintetbe vett esethez viszonyítva. Megjegyzés.- Bizonyos légijárműveken egynél több azonosan kritikus hajtómű-egység lehet. Ebben az esetben a „kritikus hajtómű-egység” kifejezés ezen kritikus hajtómű-egységek egyikét jelenti. Tervezési leszálló tömeg (Design landing mass) a légijármű azon maximális tömege, amelyről a szerkezeti tervezés céljából feltételezték, hogy a légijármű ezzel a tömeggel száll le. Tervezési felszálló tömeg (Design take-off mass) a légijármű azon maximális tömege, amelyről szerkezeti tervezés céljából feltételezték, hogy a felszálláshoz történő nekifutás kezdetekor a légijármű rendelkezni fog. Tervezési gurulási tömeg (Design taxiing mass) a légijármű azon maximális tömege, amelyet a légijármű szilárdsági méretezésénél figyelembe vettek, hogy a légijármű elviselje a felszállás megkezdése előtti földi mozgása közben valószínűleg fellépő terheléseket. Különböző forrásokból eredő károk (Discrete source damage) A repülőgép szerkezeti károsodása, mely valószínűleg a következőkből származik: madárral történő ütközés, el nem hárított (uncontained) légcsavar lapát meghibásodás, hajtómű meghibásodás, nagy energiájú forgó mechanizmus meghibásodása, vagy hasonló okok. Hajtómű (Engine)Egy olyan egység, amelyet légijárművek meghajtására használnak, vagy szándékoznak használni. Ez minimálisan azokból a komponensekből és tartozékokból tevődik össze, melyek a működéshez és a vezérléshez (control) szükségesek, de nem tartozik közéjük a légcsavar (ha alkalmazható). Biztonsági tényező (Factor of safety) Tervezési tényező, melyet a feltételezettnél nagyobb, esetlegesen előforduló terhelések, valamint a tervezésben és a gyártásban előforduló bizonytalanságok ellensúlyozására használnak. Befejező megközelítési és felszállási terület (Final approach and take-off area) (FATO) Az a körbehatárolt terület, amely felett a megközelítési manőver befejező szakasza a kilebegtetéshez, vagy a leszálláshoz véget ér, és amelytől a felszállás manővere kezdődik. Ha az 1. teljesítményosztályba tartozó helikopterek a FATO-t használják, a körbehatárolt terület magába foglalja a megszakított felszálláshoz rendelkezésre álló területet is. Tűzbiztos (Fireproof) Az a képesség, hogy a lángok előidézte hőnek 15 perc időtartamig ellen tud állni. Megjegyzés.- A láng mértékének jellemzőit az ISO 2685-ben lehet megtalálni. 2007/70/II. szám Tűzálló (Fire resistant) Az a képesség, hogy a lángok előidézte hőnek 5 perc időtartamig ellen tud állni. Megjegyzés.- A láng mértékének jellemzőit az ISO 2685-ben lehet megtalálni. Helikopter (Helicopter) A levegőnél nehezebb olyan légijármű, melyet repülés közben lényegében a közel függőleges tengelyhez rögzített erőgép meghajtású egy vagy több forgószárnyra ható levegő reakcióereje tart fenn. Emberi tényező elvei (Human Factors principles) Mindazon irányelvek, amelyeket a légiforgalmi tervezésben, vizsgáztatásban, a kiképzésben, valamint az üzemeltetés és karbantartás során alkalmaznak, és amely biztonságos csatlakozási felületet keres az ember és egyéb rendszer alkotóelemei között, figyelembe véve az emberi teljesítőképességet. Emberi teljesítőképesség (Human performance) Azon emberi képességek és azok korlátozottságai, amelyek kihatással vannak a légiforgalmi üzemeltetés biztonságára és hatékonyságára. Leszállási terület (Landing surface) A repülőtér felületének azon része, melyet a repülőtéri hatóság a légjárműveknek egy megadott irányba történő normál leszállására, vagy a vízen-siklásra igénybe vehetőek nyilvánított. Határterhelések (Limit loads) A várható üzemeltetési viszonyok között feltételezhetően előforduló legnagyobb terhelések. Terhelési tényező (Load factor) A repülőgép súlya és egy meghatározott terhelés arányszáma, az előbbit aerodinamikai erő, tehetetlenségi erő vagy földi hatások fogalmakban fejezik ki. Karbantartás (Maintenance) Mindazon feladatok végrehajtása, melyek szükségesek a légijármű folyamatos légialkalmasságának fenntartásához, beleértve az alábbiak bármelyikét vagy kombinációját: nagyjavítás, felülvizsgálat, pótlás, hibajavítás, és a változtatás, vagy javítás végrehajtása.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes